રોજગાર: ગાયના છાણ અને ગૌમૂત્રથી જોડાયેલા સ્વરોજગારને શરુ કરો, રોકાણમાં સરકારી સહાય | નવગુજરાત સમય
રોજગાર: ગાયના છાણ અને ગૌમૂત્રથી જોડાયેલા સ્વરોજગારને શરુ કરો, રોકાણમાં સરકારી સહાય
09-09-2019 05:09 PM
1 / 1 રોજગાર: ગાયના છાણ અને ગૌમૂત્રથી જોડાયેલા સ્વરોજગારને શરુ કરો, સરકાર તરફથી 60 ટકા રોકાણ
જે લોકો પહેલેથી જ ગૌશાળા ચલાવી રહ્યા છે તેમના માટે સોનેરી તક
આજકાલ ગાયના છાણ અને ગૌમૂત્રથી બનેલા ઉત્પાદનો માટે પણ સ્ટાર્ટઅપ ફોકસ થઇ રહ્યું છે, સરકાર પણ આ પ્રકારના ઉત્પાદનોને પ્રોત્સાહન કરી રહી છે. રાષ્ટ્રીય કામધેનુ કમિશનના ચેરમેને જણાવ્યું કે ડેરીની સાથે-સાથે ગાયના છાણ અને ગૌમૂત્રથી બનેલા સ્ટાર્ટઅપ માટે લોકો પ્રારંભિક રોકાણના 60 ટકા રોકાણ તરીકે સરકાર તરફથી સહાય મેળવી શકે છે.
સરકાર પણ આ પ્રકારના સ્વરોજગારને પ્રોત્સાહન કરવા માટે સતત કાર્યશીલ છે. ઉલ્લેખનીય છે કે મોદી સરકારે આજ વર્ષે ફેબ્રુઆરીમાં 500 કરોડ રુપિયાના રોકાણથી કામધેનુ આયોગની શરુઆત કરી હતી, જેનો મુખ્ય ગાયના મુખ્ય ઉત્પાદન દૂધ કે ઘી નહી, પરંતુ તેના છાણ અને ગૌમૂત્રમાંથી ઔષધિઓ અને ખેતી ઉદેશ્યો માટે ઉત્પાદન મેળવી શકે.
કામધેનુ આયોગ મુજબ, ગૌમૂત્ર અને ગાયના છાણનું ઔદ્યોગિકરણ લોકોને પ્રોત્સાહિત કરશે કે દૂધ ન આપતી ગાયોને તેઓ ત્યજી ન દે, પરંતુ તેમની દેખરેખ કરી તેમાંથી સ્વરોજગારની નવી તકો મેળવે. જે લોકો પહેલાથી જ ગૌશાળા ચલાવી રહ્યા છે, તેમના માટે આ અંગેના તાલીમ કાર્યક્રમો અને સ્કિલ ડેવલેપમેન્ટ કેમ્પ પણ ગોઠવવામાં આવશે.